61962J0032
DOMSTOLENS DOM (FØRSTE AFDELING)
AF 4. JULI 1963
Maurice Alvis mod Rådet for Det europæiske økonomiske Fællesskab
Sag 32/62
Processprog: Fransk
Angående:
Afskedigelsen af sagsøgeren, der blev meddelt denne den 8. august 1962.
Domskonklusion:
1.
Søgsmål nr. 32/62 forkastes, da det findes at savne fornødent grundlag
2.
Sagsøgte bærer de af ham afholdte udgifter. Af de øvrige sagsomkostninger bærer sagsøgte 4/5 og sagsøger 1/5.
Generaladvokatens forslag til afgørelse :
at sagsøgte frifindes, og at hr. Alvis bærer sagsomkostningerne på de i procesreglementets artikel 70 fastsatte vilkår.
Sammendrag
1.
Tjenestemand — disciplinærforanstaltninger — fremgangsmåde der skal følges af fællesskabsmyndighederne — forudgående bemærkninger til de faktiske forhold — nødvendighed
2.
Tjenestemandsklager — disciplinært begrundet afskedigelse — ingen forudgående oplysning — ophævelse af sagsomkostningerne — ganske særlig grund (Processreglementet, artikel 69, stk. 3, 1. afsnit og artikel 70)
1.
Forud for vedtagelsen af enhver form for disciplinærforanstaltning over for de ansatte skal fællesskabsmyndighederne efter en i EØF-medlemsstaternes gældende ret anerkendt retsregel give de ansatte lejlighed til at udtale sig om de faktiske forhold, der lægges dem til last.
2.
Det forhold, at administrationen ikke udtrykkeligt har oplyst sagsøgeren om det forhold, der har ført til afskedigelse, som, selv om opsigelsesfristen blev overholdt, var disciplinært begrundet, er i sig selv en ganske særlig grund til at ophæve sagsomkostningerne efter procesreglementets artikel 69, stk. 3, 1. afsnit.